בס"ד

**פרשת שמות**

## פרק א: הירידה למצרים והתחלת השיעבוד

1. **מדוע ה' מונה שוב את בני ישראל? \_\_\_\_\_\_\_ כי ה' אוהב אותם וזוכר אותם כל הזמן**
2. למה יוסף לא מוזכר ברשימת השמות? \_\_\_\_\_\_\_\_ כי הוא היה במצרים
3. **למה נאמר "נפש" בלשון יחיד? \_\_\_\_\_\_ כי בנ"י אהבו אחד את השני והיו כמו איש אחד.**
4. האם באמת פרעה לא שמע על יוסף? \_\_\_\_\_\_\_\_\_ הוא עשה את עצמו כדי להתנכר לבני ישראל.
5. **איזו מידה רעה הייתה לפרעה?\_\_\_\_\_\_ כפיות טובה. למרות כל מה שיוסף עשה והציל את** **מצרים מהרעב, פרעה לא החזיר טובה לעם של יוסף.**
6. מה היה קשה במיוחד בעבודת הפרך? \_\_\_\_\_\_\_ זו הייתה עבודה בהרבה תחומים ובכל שעות היום. "בחומר ובלבנים ובכל עבודה בשדה, את כל עבודתם".
7. ממי פחדו באמת המיילדות? \_\_\_\_\_\_\_ רק מה'.
8. מה היה השכר למיילדות? \_\_\_\_\_\_\_\_\_\_\_ ה' בירך אותם והמשפחות שלהם גדלו.

## פרק ב: לידת משה וגדילתו

1. מי האיש מבית לוי ומי האישה? \_\_\_\_\_\_\_\_\_\_ עמרם ויוכבד.
2. היו להם כבר ילדים? \_\_\_\_\_\_\_\_\_\_\_\_\_\_\_ מרים ואהרון
3. למה הם נפרדו? \_\_\_\_\_\_\_\_\_\_\_\_ בגלל גזירת פרעה שהבנים יהרגו
4. למה הם חזרו והתחתנו (ואחריהם כל העם)? \_\_\_\_\_\_\_\_\_\_ מרים שיכנעה אותם שלא להתייאש מהגאולה, ולבטוח בה' שיסייע בידם, או שיולדו בנות וכו'.
5. האם משה רבנו היה ילד רגיל? \_\_\_\_\_\_\_\_\_\_ לא, כבר בלידתו ראו שהוא משהו מיוחד "ותרא אותו כי טוב"
6. למה מרחה את התיבה בזפת בחוץ וחמר בפנים? \_\_\_\_\_\_\_\_\_ זפת לאיטום, וחמר כדי שלא יריח ריח רע.
7. מה מרים עשתה אחרי ששמו את משה ביאור? \_\_\_\_\_\_\_\_\_\_ נעמדה והסתתרה וכל הזמן צפתה והשגיחה עליו והתפללה וחיכתה להזדמנות לעזור ולסייע למשה.
8. באלו עוד דברים סייעה מרים?\_\_\_\_\_ רצה כמו נערה "ותלך העלמה", וסידרה מהר מאוד שמשה יגיע אל אמא שלו.
9. (הזכרנו גם שמרים פתחה במצרים "חוג להכנת תופים", ולמרות שכולם אמרו לה: "השתגעת, אנחנו עכשיו בעבודות פרך", היא הייתה מלאת אמונה ואמרה להם שבטוח עוד מעט ה' יגאל אותנו, ואז נרצה לשמוח ולרקוד, ומאין יהיו לנו תופים????).
10. **איזה מידה טובה היתה לבת פרעה? \_\_\_\_\_\_\_\_\_\_\_ חסד. לעשות טובה למישהו בלי שאתה חייב לו טובה או שהוא יכול להחזיר לך. וכך גם בת פרעה עשתה מעשה של חסד.**
11. מה מציין השם משה? \_\_\_\_\_\_\_\_\_\_\_\_\_ את פעולת החסד הפשוטה של הוצאתו מן המים.
12. **מה השכר של בת פרעה?\_\_\_\_\_\_\_\_ שמכל השמות של משה, השם שנשאר לדורות בתורה, הוא השם שמציין את החסד שהיא עשתה.**
13. איך משה הרגיש כשיצא אל אחיו וראה אותם עובדים עבודת פרך?\_\_\_\_\_\_\_\_\_\_ **כאב וצער גדול**, הוא התגעגע אל אחיו וכל הזמן ראה בסבלותם והצטער, ואפילו גם עזר להם ממש בעבודות [על פי חז"ל]. היה לו מאוד מאוד כואב לראות שאחיו סובלים.
14. מה כל כך מיוחד בגבורה של משה כשהרג את המצרי? \_\_\_\_\_\_\_\_ כי עד משה אף אחד לא העז להרים יד על המצרים.
15. האם משה דיבר עם האיש היהודי שהרים יד בכעס? \_\_\_\_ מה פתאום!, הוא דיבר אליו בכאב. "אחי אהובי כולנו בני אברהם יצחק ויעקב, למה תכה את רעך?!
16. למה נידו את יתרו ובנותיו? \_\_\_\_\_\_\_\_\_ כי הוא החליט לעזוב את כל האלילים כי הם שטויות.
17. איזה מידה טובה של משה לומדים ממעשה הבאר? \_\_\_\_\_\_\_\_\_ שלמשה אכפת שיהיה צדק גם כלפי גויים.
18. למה משה קרה לבן שלו גרשום? \_\_\_\_\_\_\_\_\_ כי הוא כל הזמן חושב ומתגעגע אל אחיו אשר במצרים.
19. האם ה' שכח אותנו? \_\_\_\_\_\_\_\_חס ושלום!! ה' לא שוכח אותנו, וכואב לו שאנחנו סובלים ("בכל צרתם לו צר"), והוא כל הזמן שומע את התפילות של עם ישראל ואת ההבטחות לאבות הוא הולך לגאול אותנו ממצרים.
20. מה זה "וידע אלוקים" (כה)? \_\_\_\_\_\_\_\_\_ ה' יודע שתפילתם של בני ישראל הייתה מכל הלב, והוא גם יודע שהם ראויים להגאל.

## פרק ג: מעמד הסנה בחורב

1. למה משה התרחק עם הצאן עד המדבר?\_\_\_\_\_\_\_ א. כדי להתרחק מהגזל, ב. כדי שיוכל להתבודד ולהתפלל לה'.
2. מה זה "הר האלוקים"?\_\_\_\_\_\_ הר סיני
3. הזכרנו את המדרש על הגדי, דבר המראה את מנהיגותו של משה.
4. מה היה מיוחד במראה הסנה? \_\_\_\_\_\_\_ שהסנה בוער אבל לא נשרף
5. ה' קורא למשה "משה משה", למה פעמים? \_\_\_\_ לשון חיבה, כמו אברהם אברהם
6. מה פירוש תשובתו של משה "הנני"?\_\_\_\_\_\_\_\_ אני מוכן ומזומן לכל אשר אדרש
7. למה משה היה צריך לחלוץ נעליים?\_\_\_\_\_\_\_\_ כי זה מקום קדוש [כמו הכהנים בביהמ"ק] במקום הזה הם יקבלו את התורה.
8. למה משה מסתיר את פניו? \_\_\_כי יש לו יראת אלוקים.
9. ה' מוצאי את בני ישראל ממצרים כדי להביא אותם ל\_\_\_\_\_\_\_ ארץ ישראל
10. למה הארץ צריכה להיות טובה ורחבה, זבת חלב ודבש?\_\_\_\_\_\_ כי כשהארץ נעימה וטובה אפשר לעבוד את ה' בשמחה וללמוד תורה בשלווה.
11. למה ה' התגלה למשה דווקא מתוך הסנה? \_\_\_\_\_\_א. ה' מרגיש בצרה כמו בני ישראל, ולכן מתגלה דווקא מתוך סיח קוצני ומסכן. ב. כמו שהסנה לא אוכל, כך גם בני ישראל למרות כל הקשיים הם לא ישברו.
12. למה צעקת בני ישראל הגיעה עד ה'? \_\_\_\_\_\_\_\_\_ כי הם התפללו מכל הלב.
13. למה משה מסרב לציווי ה' למנותו למנהיג?\_\_\_\_\_\_ כי משה היה עניו, וצנוע, וחשב שיש אנשים שיותר מתאימים ממנו למשימה.
14. מהי משמעות השם "אהיה אשר אהיה"?\_\_\_\_\_\_\_ אהיה עם עם ישראל תמיד. גם עכשיו וגם בעתיד אם יהיו קשיים. ה' תמיד שומר עלינו.
15. למה ה' ציווה את משה לאסוף את זקני ישראל?\_\_\_\_\_\_\_ כי הם החכמים, הרבנים, מנהיגי הדור.
16. מהיכן הביטוי "פקוד פקדתי" מוכר לנו? \_\_\_\_\_\_ מיוסף שהבטיח לאחים שזה מה שיגיד, האדם שיגאל את בני ישראל. משמעות הביטוי היא, שה' זוכר אותנו ומשגיח עלינו.
17. לאן משה ילך עם הזקנים?\_\_\_\_\_\_\_\_ לפרעה.
18. האם פרעה יסכים לשלוח את בני ישראל?\_\_\_\_ לא. לא בדברי נועם וגם לא בכוח, עד שה' יתן לו מכות מופלאות ואז הוא ישלח את העם.
19. למה ה' מספר למשה שפרעה יסרב?\_\_\_ כי הוא לא רוצה שהזקנים יתייאשו.
20. מה ה' הבטיח שבני ישראל יקבלו כשיצאו ממצרים?\_\_\_\_\_\_\_\_ כלי כסף וכלי זהב ושמלות.
21. איך הם יקבלו את זה?\_\_\_\_ ה' יפתח את עיניהם של המצרים שיבינו כמה הם התאכזרו לעם, וכמה בני שיראל היו גיבורים וצדיקים ושמרו על מסורת אבותיהם. וזה יהיה כעין שכר על עבודתם.
22. בנתינת הכסף לבני ישראל, איזה הבטחה לאבות ה' מקיים? \_\_\_ את ההבטחה לאברהם בברית בין הבתרים, ואחרי כן יצאו ברכוש גדול.

## פרק ד

1. למה שבני ישראל לא יאמינו למשה\_\_\_\_\_\_ כי הם כ"כ שקועים וטרודים בעבודות פרך שהם לא פנויים בכלל להקשיב.
2. מה תפקיד האותות?\_\_\_\_\_\_\_ שבני ישראל יאמינו שה' שלח את משה.
3. מהם שלושת האותות?\_\_\_\_\_\_\_\_\_\_\_ הפיכת מטה לנחש, יד הפכה למצורעת, מים הפכו לדם
4. למה משה עדיין מסרב לקחת את השליחות?\_\_\_\_\_\_\_\_\_ כי הוא מאוד עניו, והוא חושב שמישהו כמו אהרון יותר מתאים.
5. אחרי שה' ממנה את משה למנהיג, האם אהרון אחיו מקנא בו?\_\_\_\_\_\_\_ מה פתאום, הוא שמח בשבילו, ומוכן לעזור בכל מה שנצרך.
6. האם מספיק שמשה ואהרון ידברו?\_\_\_\_\_\_ לא, צריך עדיין את העזרה של ה'. "ואנוכי אהיה עם פיך ועם פיהו"
7. הסבר: "הוא יהיה לך לפה":\_\_\_\_\_\_\_\_\_\_\_\_\_ הוא יהיה הדובר שלך
8. הסבר: "ואתה תהיה לו לאלוהים":\_\_\_\_\_\_\_\_\_ אתה תהיה הרב-המנהיג
9. למה משה חזר ליתרו ולא הלך ישר למצרים?\_\_\_\_\_\_ כי אחרי כל הטובה שיתרו גמל איתו, משה רצה להודיע לו שהוא עוזב ולהפרד ממנו כי הוא אהב אותו.
10. למה שבני ישראל לא יאמינו למשה\_\_\_\_\_\_ כי הם כ"כ שקועים וטרודים בעבודות פרך שהם לא פנויים בכלל להקשיב.
11. מה תפקיד האותות?\_\_\_\_\_\_\_ שבני ישראל יאמינו שה' שלח את משה.
12. מהם שלושת האותות?\_\_\_\_\_\_\_\_\_\_\_ הפיכת מטה לנחש, יד הפכה למצורעת, מים הפכו לדם
13. מתי המים יהפכו לדם?\_\_\_\_\_\_ רק ברגע שהם יפגעו ביבשה
14. למה משה עדיין מסרב לקחת את השליחות?\_\_\_\_\_\_\_\_\_ כי הוא מאוד עניו, והוא חושב שמישהו כמו אהרון יותר מתאים.
15. אחרי שה' ממנה את משה למנהיג, האם אהרון אחיו מקנא בו?\_\_\_\_\_\_\_ מה פתאום, הוא שמח בשבילו, ומוכן לעזור בכל מה שנצרך.
16. האם מספיק שמשה ואהרון ידברו?\_\_\_\_\_\_ לא, צריך עדיין את העזרה של ה'. "ואנוכי אהיה עם פיך ועם פיהו"
17. הסבר: "הוא יהיה לך לפה":\_\_\_\_\_\_\_\_\_\_\_\_\_ הוא יהיה הדובר שלך. (אהרון)
18. הסבר: "ואתה תהיה לו לאלוהים":\_\_\_\_\_\_\_\_\_ אתה תהיה הרב-המנהיג (משה)
19. למה משה חזר ליתרו ולא הלך ישר למצרים?\_\_\_\_\_\_ כי אחרי כל הטובה שיתרו גמל איתו, משה רצה להודיע לו שהוא עוזב ולהפרד ממנו כי הוא אהב אותו. הכרת טובה.
20. למה ה' מבקש ממשה שיתאמן על האותות, "ראה את כל המופתים וכו'"? \_\_\_\_\_\_ משה צריך להתאמן טוב גם על האותות וגם על הדברים שהוא הולך להגיד, הוא צריך לעשות את התפקיד ביסודיות.
21. למה ה' אומר שהוא יחזק את ליבו של פרעה? \_\_\_\_\_\_\_\_ כי אם הוא לא היה מחזק את ליבו, פרעה היה נשבר אחרי שתי מכות והיה שולח את בני ישראל בלי באמת לחזור בתשובה ולהתחרט. וה' רוצה לתת למצרים עונש מאוד גדול שכל העמים לא יעזו להתעסק איתנו. (זו הייתה "שאלת מחשבה" בשיעורי בית, ודיברנו עליה בכיתה).
22. למה משה מזהיר את פרעה דווקא במכת בכורות? \_\_\_\_\_\_\_מידה כנגד מידה, אם לא ישחרר את בנ"י שהם הבנים הבכורים של ה', ה' יפגע בבכורי מצרים.
23. למה משה כמעט מת? \_\_\_\_\_\_\_ כי הוא לא מל את אליעזר.
24. מי הציל אותו? \_\_\_\_ ציפורה שמלה אותו.
25. למה נאמר " וילך משה ואהרון", בלשון יחיד? \_\_\_\_\_\_\_ כי הם הלכו כאיש אחד.
26. איזה דבר טוב אפשר לספר על בנ"י מפסוק ל"א? \_\_\_\_\_\_ שלמרות מצבם הקשה, והסבל הרב שהם עוברים, הם הקשיבו בקשב רב לדברי משה ואהרון, והאמינו שהגיע זמן הגאולה.
27. תרגומי מילים: וינס=ויברח בי ה'=בבקשה ה' כבד פה וכבד לשון=מדבר בכבדות ובאיטיות ויחר אף=כעס והורתי=ואגיד לך לפה=לדובר לאלוהים=רב ומנהיג המבקשים את נפשך=שרוצים להרוג אותך ותמאן=ותסרב צור=אבן חדה ראה את ענים=ראה את העינוי והסבל שלהם

## פרק ה

1. "ואחר באו משה ואהרון", אחר מה?\_\_\_\_\_\_\_ אחרי שעשו את האותות לעיני העם (הפשט.), [ואחרי שראו שהעם האמין בגאולתו] התמלאו עוז ללכת אל פרעה.
2. [משה ואהרון דיברו באומץ אל פרעה והוכיחו אותו על זה שהוא משעבד עם שלם, ולא סתם עם שלם, אלא בני אברהם יצחק ויעקב].
3. איך פרעה היה צריך להתנהג אחרי התוכחה של משה ואהרון?\_\_\_ לחזור בתשובה, ולתקן את המצב.
4. איך הוא באמת התנהג? \_\_\_\_\_\_\_\_ ברשעות גדולה, "מי ה' אשר אשמע בקולו"
5. האם באמת פרעה לא שמע על ה'? \_\_\_\_\_\_\_ הוא משקר, בוודאי שהוא שמע על ה', [בוודאי שהוא שמע על אלוקי העברים האלוקים של אברהם, ובוודאי גם על האלוקים של יוסף, הרי סבא שלו אמר על יוסף, "איש אשר רוח אלוקים בו"]
6. מה פירוש "פן יפגענו בדבר או בחרב"?\_\_\_\_\_\_\_ אם לא תשלח אותנו, ה' יפגע בנו, ותפסיד את העבדים שלך, ויפגע בך כי לא שלחת אותנו [חזקוני]
7. מי הם הנוגשים?\_\_\_\_\_\_\_ מצרים
8. מי הם השוטרים?\_\_\_\_\_\_ מבני ישראל, הם היו אחראים שהעבודה תעשה.
9. מה הגזירה החדשה שפרעה גוזר בעקבות זאת?\_\_\_\_\_\_\_ שלא ינתן תבן לעם, ובכל זאת הם צריכים להכין את אותו סכום לבנים כמו לפני הגזירה.
10. כיצד היו מכינים לבנים עד אז?\_\_\_\_ תבן [קש] ממצרים, טיט ושורפים באש. ועכשיו הם צריכים לאסוף את הקש בעצמם, [לקושש קש לתבן].
11. הסבר את הפסוק: "אתם לכו קחו לכם תבן מאשר תמצאו כי אין נגרע מעבודתכם דבר"\_\_\_\_\_\_ אתם לכו קחו לכם תבן מאיפה שתמצאו כי לא יורד\פוחת סכום הלבנים שאתם צריכים לעשות
12. הסבר: "והנוגשים אצים לאמר כלו מעשיכם דבר יום ביומו כאשר בהיות התבן"\_\_\_\_ הנוגשים דוחקים ולוחצים את העם לגמור את אותה כמות של עבודה כמו בזמן שניתן להם תבן.
13. מה הנוגשים רצו שהשוטרים יעשו?\_\_\_\_\_\_\_ ירביצו וילחצו את אחיהם כדי שיעבדו ויספיקו יותר
14. האם הם הרביצו לאחיהם?\_\_\_\_\_\_\_ חס ושלום!! להפך, הם לא הסכימו להרביץ להם והיו מוכנים לחטוף מכות מהנוגשים "ויוכו שוטרי בני ישראל". זוהי ממש ערבות ומסירות נפש על אחים.
15. למה השוטרים זכו בעקבות התנהגות זאת? \_\_\_\_\_ הם זכו להיות הסנהדרין, והשופטים של העם. כי אם יש להם כ"כ מסירות על אחיהם הם יכולים לשפוט בצורה הוגנת. [רש"י]
16. הסבר: "ויראו שוטרי בני ישראל אותם ברע"\_\_\_\_\_\_\_\_ הם ראו את אחיהם ברעתם, הם ראו אותם סובלים. כמו "וירא אלוקים את בני ישראל"
17. הסבר: "ויפגעו במשה ואהרון"\_\_\_\_\_\_ נפגשו במשה ואהרון.
18. הם דיברו איתם בכאב, ולא בכעס. " ירא ה' אתכם וישפוט" שה' יראה וישפוט אם באמת באתם בשליחותו, כי רק נגרם לנו נזק מזה.
19. מה אמר משה לה'? \_\_\_\_\_\_\_\_\_ "ה' למה הרעותה לעם הזה", גם משה דיבר בכאב, כי ה' אמנם אמר לו שפרעה יקשה את ליבו, אבל הוא לא אמר לו שהוא יכביד את העבודה ותהיה נסיגה בתהליך הגאולה.
20. מה ה' עונה לו? \_\_\_\_\_\_\_ "עתה תראה אשר אעשה לפרעה כי ביד חזקה ישלחם וביד חזקה יגרשם מארצו" ה' אומר לו שגם אם יש הכבדה וקושי זמני, הם בתוך תהליך הגאולה, והם בדרך לצאת ממצרים
21. פרושי מילים:

לכו לסבלותיכם= תחזרו לעבודה שלכם

והשבתם אותם מסבלותם= תפסיקו אותם מעבודתם ללבון לבנים= להכין לבנים וקוששו להם תבן= יאספו להם קש מתכונת הלבנים= סכום הלבנים נרפים=עצלנים ואל ישעו= לא יתעסקו מאשר תמצאו= מהיכן [מאיפה] שתמצאו אין נגרע= לא פוחת\יורד ויפץ= התפזרו לקושש קש= לאסוף קש והנוגשים אצים= לוחצים לא כיליתם= לא סיימתם תוכן לבנים= סכום הלבנים ויפגעו= פגשו ירא= יראה הבאשתם= הסרחתם